**Voldsom hoste**

Hvis du hoster så voldsomt, at du nogle gange er ved at kaste op af det - ja, så kan det i nogle tilfælde skyldes, at du har fået kighoste.

Kighoste er en bakterie-infektion, der hos babyer kan være farlig – men som hos voksne typisk er ufarlig men som kan medføre hosteanfald i flere måneder.

Antibiotika kan reducere varigheden af hoste, hvis man når at konstatere det og opstarte behandling indenfor de første 1-2 uger. Derfor vil vi gerne pode for kighoste, hvis du hoster ganske voldsomt og har haft symptomer i mindre end 2 uger. Hvis du har været syg i længere tid end 2 uger, da vil antibiotika typisk ikke have nogen effekt på hosten, hvorfor der ikke vil være grund til at opstarte det. Man må i disse tilfælde acceptere, at der kan være et stykke tid med hoste.